In nomine Domini. Legitur in sacris Scripturis: «Quia redemptio viri divitiæ animæ ejus.» Igitur ego Leotaldus et uxor mea Berta, cogitantes casum humanæ fragilitatis, pro salute animarum nostrarum, et remedio genitoris seu genitricis meæ, et pro anima Ermengardis dilettæ condam uxoris meæ, vel omnium fidelium cristianorum, donamus Deo et reliquiis beati Johannis Baptistæ aliquid de rebus nostris, et ipsas res cum supradictis reliquiis in monasterio beati Petri et Pauli in villa Cluniaco contradimus: hoc est mansus indominicatus cum æcclesia beati Martini, quem mihi Lanbertus, consanguineus meus, dedit, et soror mea Attala michi postea reddidit, situs in pago Cabillonense, in villa Flagiaco, cum terris, vineis, pratis, silvis, aquis aquarumve decursibus, molendinis, pascuis, exitibus et regressis, apendiciis, quesitum et ad inquirendum, seu cum omnibus pertinentiis suis, et quicquit aspicit vel aspicere ad eundem allodum videtur, preter unam plantatam quam in Flaviniaco monasterio dedi, et preter alodem Sarilonis de villa Calciniaco, totum et ad integrum in jam dicto monasterio condonamus; ita ut, dum ego solus advixero, teneam usufrutuario, sub censu denariorum XII, in festivitate beati Johannis, VIII kal. julii; post meum vero discessum, monachi prædicti cenobii cum servis omnibus utriusque sexus habeant. Si quis vero, si ego ipse, aut ullus ex heredibus meis, vel quelibet persona, hanc auctoritatem calumniare presumpserit, primitus iram Dei incurrat, et omnibus maledictionibus veteris ac novi Testamenti, nisi resipuerit, subiciatur, et insuper tantum et aliud tantum in eodem monasterio componat; et hæc donatio, cum stipulatione adnexa, firma et stabilis permaneat. Signum Leotaldi et Bertæ uxoris ejus, qui hanc donationem fieri et firmare rogaverunt. S. Unberti, fratris ejus. S. Sarilonis, qui consensit. S. Norduini. S. item Unberti. S. Braichonis. S. Adalgerii. S. Teudulfi. S. Ingeldranni. S. Alberici. S. Rainerii. S. Osmari. S. Ugonis. S. Unfredi. Data mense febroario, anno VIII regnante Ludovicho rege. Hildebrannus rogatus scripsit. Actum publice apud Vesencionum civitatem.